**Farské oznamy**

**Šiesta nedeľa v období cez rok A (12. 2. 2023)**

|  |  |  |
| --- | --- | --- |
| Pondelok |  | 18.00 |
| Utorok | Sv. Cyrila , mnícha a sv. Metoda, biskupa, Patrónov diecézy, sviatok | 7.00 |
| Streda | O sv. Jozefovi | 17.30 |
| Štvrtok |  | 7.00 |
| Piatok |  | **7.00** |
| Sobota |  | 17.00 Oblazov |
| Nedeľa | Siedma nedeľa v cezročnom období | 8.00; 10.30 |

Biskupi Slovenska pozývajú všetkých k spojeniu sa v modlitbách a k vyjadreniu solidarity s trpiacimi následkom zemetrasenia v Turecku a Sýrii. Podporu na zabezpečenie humanitárnej pomoci je možné poslať prostredníctvom Slovenskej katolíckej Charity na účet SK93 1100 0000 0029 4546 3097, variabilný symbol 5090. Viac informácií nájdete na: Vyhlasujeme zbierku na pomoc Turecku a Sýrií po ničivých zemetraseniach | Pomoc utečencom (charita.sk)

Na budúcu nedeľu bude zbierka na Charitu.

V prvonedeľnej zbierke ste darovali 840 eur, nech Pán odmení vašu štedrosť.

Vzadu na stolíku si môžete zakúpiť časopis Milujte sa, cena je 2,5 Eur. A Naša žilinská diecéza za 1euro.

Na našej farskej stránke môžete nájsť **denné biblické zamyslenia**, ktoré dávajú možnosť živiť sa Božím slovom každý deň a môžete si ich stiahnuť i do vlastných mailových stránok alebo na telefón.

Chcem sa poďakovať všetkým za vaše modlitby, finančnú podporu, za upratovanie, výzdobu i za každý druh pomoci. O upratovanie kostola prosím skupinku č.9.

**Seminár Otcovo srdce**

ktorý bude v našej farnosti od 16.3. do 19.3. je zameraný na zakúsenie Božej otcovskej lásky, milosrdenstva, odpustenia a prijatia; zakorenenie v identite Božích synov a dcér a uzdravenie vnútorných zranení.

PROGRAM BUDÚ TVORIŤ TÉMY: Dôležitosť srdca, Boh je môj skutočný Otec, Materinský rozmer Božej lásky, Návrat domov k Otcovi, Duchovné sirotstvo a falošné útechy, Synovstvo a identita, Vzťahy a hranice v nich, Modlitba a odpočinok. V programe je tiež sv. omša, adorácia a spoločné modlitby. Seminár pomáha účastníkom v spoznaní Božej lásky, v odpustení sebe a ľuďom, ktorí nám ublížili, a tiež v náprave náročných medziľudských vzťahov.

Seminár vedie: SLOVENSKÝ TÍM OTCOVHO SRDCA

MIESTO KONANIA: Kotešová, kultúrny dom

CENA: 20€ (platí sa na mieste alebo vopred v sakristii kostola)

UPOZORNENIE: Seminár je určený pre účastníkov z farnosti Kotešová. Kapacita je obmedzená na 60 účastníkov. Prihlásiť sa je možné do 9.3. 2023 a to buď v sakristii alebo na našej farskej stránke.

**PREDBEŽNÝ PROGRAM**

\***Štvrtok 16.3.2023**\*

18:00 Svätá omša a večerný blok; Predpokladaný záver 20:30

\***Piatok - sobota 17.-18.3.2023**\*

9:00 Spoločná modlitba

9:30 Ranný blok (prednášky, modlitby, prestávka)

12:30 Obed (zabezpečuje si každý sám) a popoludňajšie voľno

15:00 Popoludňajší blok (prednášky, modlitby, prestávka)

18:00 Svätá omša

18:45 Večera (zabezpečuje si každý sám)

19:30 Večerný blok

Predpokladaný záver 20:30

\***Nedeľa 19.3.2023**\*

8:30 Spoločná modlitba

9:00 Záverečný blok (prednáška, prestávka, svedectvá účastníkov)

11:30 Svätá omša